पाएं अपने शहर की ताज़ा ख़बरें और फ्री ई-पेपरडाउनलोड करें
दहेज प्रताड़ना के दो मामलों में पुलिस ने चार लोगों पर मामला दर्ज किया है। पहले केस में महिला थाना पुलिस को शिकायत देकर गुरप्रीत कौर निवासी सुच्चा सिंह नगर ने बताया कि उसकी शादी श्री मुक्तसर साहिब के शहर गिदड़बाहा निवासी इंशात बांसल के साथ हुई थी। शादी के कुछ समय बाद ही उसके पति व सास सरोज रानी ने उसे दहेज के लिए तंग परेशान करना शुरू कर दिया, जबकि उसका स्त्री धन भी आरोपियों ने खुर्द-बुर्द कर दिया। पुलिस ने मामले की जांच के बाद आरोपी पति इशांत बांसल व सरोज रानी के खिलाफ केस दर्ज कर लिया है।
दूसरे मामले में सुरभि निवासी परसराम नगर बठिंडा ने भी शिकायत देकर बताया कि उसकी शादी वरूण कुमार निवासी खन्ना जिला लुधियाना के साथ हुई थी। शादी के कुछ समय बाद उसके ससुराल वालों ने उसे ओर दहेज के लिए तंग परेशान करना शुरू कर दिया। पुलिस ने मामले की जांच पड़ताल करने के बाद आरोपी पति वरूण कुमार व महिला गीता रानी निवासी खन्ना जिला लुधियाना के खिलाफ मामला दर्ज कर अगली कार्रवाई शुरू कर दी है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn